Antoine Laurent de Jussieu

pisi
Antoine Laurent de Jussieu (12. aprill 1748 Lyon – 17. september 1836) oli prantsuse botaanik, mitme teadusakadeemia liige.

Aastal 1770 lõpetas ta meditsiiniõpingud Pariisis ning töötas aastatel 1770–1826 professorina Pariisi botaanikaaias Jardin des Plantes.

Aastal 1789 avaldas ta oma teose "Genera plantarum", milles esimest korda trükis esitas ja edasi arendas oma onude Antoine de Jussieu ja Bernard de Jussieu loodud uut taimede loomuliku klassifikatsiooni süsteemi.

Tema kirjeldatud taksonite juures kasutatakse autorilühendit Juss..

Tunnustus
1788 – valiti Rootsi Kuningliku Teaduste Akadeemia välisliikmeks
1795 – valiti Prantsuse Teaduste Akadeemia liikmeks
1829 – valiti Londoni Kuningliku Seltsi välisliikmeks

Isiklikku
Ka tema poeg Adrien-Henri de Jussieu oli botaanik.

 Viited 

Välislingid
 Genera plantarum Google'i raamat

Kategooria:Prantsusmaa botaanikud
Kategooria:Sündinud 1748
Kategooria:Surnud 1836